CELEX: 32020R1288
Language: fi
Date: 2020-09-09 00:00:00
Title: Komission täytäntöönpanoasetus (EU) 2020/1288, annettu 9 päivänä syyskuuta 2020, tiettyjen tavaroiden luokittelusta yhdistettyyn nimikkeistöön

16.9.2020   
               
               
                  FI
               
               
                  Euroopan unionin virallinen lehti
               
               
                  L 302/8
               
            
         KOMISSION TÄYTÄNTÖÖNPANOASETUS (EU) 2020/1288,
         annettu 9 päivänä syyskuuta 2020,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tullikoodeksikomitea ei ole antanut lausuntoa puheenjohtajansa asettamassa määräajassa,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä syyskuuta 2020.
            
               
                  Komission puolesta,
               
               
                  puheenjohtajan nimissä
               
               Gerassimos THOMAS
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Tuote, joka koostuu värittömästä nesteestä pienessä 2 ml:n lieriömäisessä astiassa, jossa on yksi hieno harja irrotettavassa korkissa. Harja on suunniteltu käytettäväksi nesteen levittämiseen.
                        Tuote on silmäripsien hoitoaine, ja se on tarkoitettu kosteuttamaan ja ravitsemaan niitä. Se auttaa suojaamaan niitä haurastumiselta ja rikkoutumiselta sekä pidentämään niiden kasvuvaihetta ja siten niiden elinikää.
                        Tuotteen tärkeimmät aineosat ovat seuraavat:
                        
                                    —
                                 
                                 
                                    biotiini
                                 
                              
                                    —
                                 
                                 
                                    deklooridihydroksidifluorietyylikloprostenolamidi
                                 
                              
                                    —
                                 
                                 
                                    biotinoyylitripeptidi-1
                                 
                              
                                    —
                                 
                                 
                                    kehäkukkauute
                                 
                              
                                    —
                                 
                                 
                                    ginsenguute.
                                 
                              Tuote esitetään tullille vähittäismyyntiin tarkoitetussa pahvilaatikossa.
                     
                     
                        3304 99 00
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 3304 ja 3304 99 00 nimiketekstien mukaisesti.
                        Luokittelu nimikkeeseen 3305 ei tule kyseeseen, koska tuote on valmiste, jota käytetään muualla ihmisruumiissa kuin päänahassa oleviin karvoihin (ks. myös harmonoidun järjestelmän selitykset, nimike 3305, nimikkeeseen kuulumattomat valmisteet).
                        Koska tuote lisää kimmoisuutta, kosteutta ja kiiltoa, sitä pidetään kauneudenhoitovalmisteena (ks. myös harmonoidun järjestelmän selitykset, nimike 3304, A jakson 3 kappale). Sen vuoksi luokittelu nimikkeen 3307 muualle kuulumattomaksi muuksi hajuste-, kosmeettiseksi ja toalettivalmisteeksi ei tule kyseeseen.
                        Näin ollen tuote on luokiteltava CN-koodiin 3304 99 00 kauneudenhoitovalmisteeksi.